****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 4/2564**

**ณ ห้องประชุมสำนักงานเกษตรจังหวัดแพร่**

**วันที่ 28 มกราคม 2564**

**-----------------------------**

**รายชื่อผู้เข้าประชุม**

1.

**ระเบียบวาระที่ 1 วาระประธานแจ้งให้ทราบ**

**1.1 งานกรมส่งเสริมการเกษตร**

- ไม่มีวาระแจ้ง -

**1.2 งานส่งเสริมการเกษตรภาคเหนือ**

(1) สำนักงานส่งเสริมและพัฒนาการเกษตรที่ 6 จังหวัดเชียงใหม่ ได้จัดการประชุมเกษตรจังหวัดและหัวหน้าส่วนราชการระดับเขต ครั้งที่ 2/2564 เมื่อวันที่ 22 มกราคม 2564 ผ่านระบบวิดีทัศน์ทางไกล โดยมีเรื่องจากที่ประชุมที่สำคัญ เช่น การเร่งรัดการดำเนินงานจดทะเบียนวิสาหกิจชุมชนและทะเบียนนิติบุคคล ตามโครงการยกระดับแปลงใหญ่สู่เกษตรสมัยใหม่และเชื่อมโยงตลาด, การจัดทำข้อมูลเอกภาพไม้ผล (Fruit Board) ภาคเหนือและการกำหนดชนิดไม้ผลอัตลักษณ์ของ 8 จังหวัดภาคเหนือตอนบน, การเร่งรัดการเบิกจ่ายงบประมาณ งบลงทุนและงบดำเนินงานตามมาตรการเร่งรัดการเบิกจ่ายของกรมส่งเสริมการเกษตร

(2) กองแผนงาน กรมส่งเสริมการเกษตรและสำนักงานส่งเสริมและพัฒนาการเกษตรที่ 6 จังหวัดเชียงใหม่ กำหนดแผนการนิเทศงานระดับกรมและเขตผ่านระบบวิดีทัศน์ทางไกล ครั้งที่ 1/2564 ได้แก่ จังหวัดสุโขทัย จังหวัดพิจิตรและจังหวัดตาก

(3) สำนักงานส่งเสริมและพัฒนาการเกษตรที่ 6 จังหวัดเชียงใหม่ ขอให้ทุกจังหวัด ดำเนินการคัดเลือกและจัดส่งผลการประกวดเกษตรกรและสถาบันเกษตรกรระดับจังหวัดทั้ง 9 ประเภท (เกษตรกรประเภททำไร่ ทำสวน ไร่นาสวนผสม Smart Farmer และสถาบันเกษตรกรประเภท กลุ่มยุวเกษตรกร สมาชิกกลุ่มยุวเกษตรกร ครูที่ปรึกษากลุ่มยุวเกษตรกร กลุ่มแม่บ้านเกษตรกรและวิสาหกิจชุมชน) จัดส่งให้เขตฯ ภายในวันที่ 1 มีนาคม 2564และเขตฯ จะได้ดำเนินการลงพื้นที่คัดเลือกผลการประกวดเกษตรกรและสถาบันเกษตรกรระดับเขต ในช่วง เดือน เมษายนและพฤษภาคม 2564 ต่อไป

**มติที่ประชุม รับทราบ**

**1.3 เรื่องจากการประชุมหัวหน้าส่วนราชการจังหวัดแพร่**

(1) การโยกย้ายและแต่งตั้งหัวหน้าส่วนราชการระดับจังหวัดแพร่

- นายประภาส สานอูป หัวหน้ากลุ่มส่งเสริมและพัฒนาการผลิต สำนักงานเกษตรจังหวัดแพร่ ได้รับการแต่งตั้งให้ดำรงตำแหน่ง เกษตรจังหวัดแพร่

- นายอรรถพันธ์ ศรีศุภโอฬาร ผู้อำนวยการกลุ่มวางแผนการใช้ที่ดิน สำนักงานพัฒนาที่ดินเขต 7จังหวัดน่าน ได้รับการแต่งตั้งใหดำรงตำแหน่ง ผู้อำนวยการสถานีพัฒนาที่ดินแพร่

- นายเสถียร ธรรมยืน ผู้อำนวยการสถานีพัฒนาที่ดินแพร่ ได้ย้ายไปดำรงตำแหน่ง ผู้อำนวยการสถานีพัฒนาที่ดินพะเยา

(2) มาตรการเฝ้าระวังสถานการณ์โรคระบาด Covid-19 ผู้ว่าราชการจังหวัดแพร่ ได้ออกประกาศ จังหวัดแพร่ ในการควบคุมและป้องกัน สถานการณ์โรคระบาด Covid-19 เพิ่มเติม โดยกำหนดให้บุคคลที่เดินทาง มาจากต่างจังหวัดที่เป็นเขตเฝ้าระวัง (สีเขียว) เขตเฝ้าระวังสูง (สีเหลือง) และเขตควบคุม (สีส้ม) ต้องผ่านการสแกนแอพพลิเคชั่นแพร่ชนะและให้เฝ้าระวังตนเอง ส่วนบุคคลที่เดินทางมาจากเขตควบคุมสูงสุด (สีแดง) ได้แก่ จังหวัด สมุทรสาคร สมุทรปราการ สมุทรสงคราม นนทบุรี และกรุงเทพมหานคร ต้องเข้ากักตัว 14 วัน ตามมาตรการ Home Quarantine ตั้งแต่วันที่ 1 กุมภาพันธ์ 2564 เป็นต้นไป

(3) ประชาสัมพันธ์ มาตรการเฝ้าระวังสถานการณ์หมอกควันไฟป่า โดยจังหวัดแพร่ ได้ออกประกาศให้งดเผาในพื้นที่ทุกประเภท ตั้งแต่วันที่ 1 กุมภาพันธ์ – 30 เมษายน 2564

(4) จังหวัดแพร่ โดยสำนักงานป้องกันและบรรเทาสาธารณภัยจังหวัดแพร่ แจ้งมาตรการเฝ้าระวังสถานการณ์ภัยแล้ง ในส่วนของสำนักงานเกษตรจังหวัดแพร่ ให้ติดตามสถานการณ์การปลูกพืชใช้น้ำน้อยในพื้นที่การเกษตรทั้งในเขตชลประทานและนอกเขตชลประทานอย่างต่อเนื่อง

(5) สำนักงานคณะกรรมการการเลือกตั้ง (กกต.) ได้กำหนดแผนการเลือกตั้งนายกเทศมนตรีและสมาชิกสภาเทศบาล (ส.ท.) โดยมีกำหนดเลือกตั้งในวันที่ 8 มีนาคม 2564 และให้นายกเทศมนตรีและสมาชิก สภาเทศบาล พ้นจากตำแหน่งเดิมตั้งแต่วันที่ 1 กุมภาพันธ์ 2564 เป็นต้นไป ทั้งนี้ได้กำหนดแผนการรับสมัคร ผู้เลือกตั้งฯ ในวันที่ 2 – 5 กุมภาพันธ์ 2564

**มติที่ประชุม รับทราบ**

**ระเบียบวาระที่ 2 วาระรับรองรายงานการประชุมครั้งที่ 2/2564 เมื่อวันที่ 29 ธันวาคม 2563 มติที่ประชุม รับรองรายงานการประชุม**

**ระเบียบวาระที่ 3 วาระสืบเนื่อง**

**3.1 ผลการเบิกจ่ายงบประมาณ ปี 2564 (กลุ่มยุทธศาสตร์และสารสนเทศและฝ่ายบริหารทั่วไป)**

(1) งบประมาณกรมส่งเสริมการเกษตร ณ วันที่ 27 มกราคม 2564 ได้รับการจัดสรรงบประมาณ 7,931,708 บาท ผลการเบิกจ่าย 3,150,096 บาท คิดเป็นร้อยละ 52.31

(2) งบประมาณพัฒนาจังหวัดแพร่ จำนวน 1 โครงการ 2 กิจกรรม ได้รับการจัดสรรงบประมาณ 2,000,000 บาท ผลการเบิกจ่าย - บาท คิดเป็นร้อยละ -

(3) งบประมาณกลุ่มจังหวัดภาคเหนือตอนบน 2 จำนวน 2 โครงการ 8 กิจกรรม ได้รับการจัดสรรงบประมาณ งบประมาณ 5,960,525 บาท ผลการเบิกจ่าย 228,550 บาท คิดเป็นร้อยละ 3.80

(4) งบประมาณตาม พ.ร.ก. ให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ได้รับการจัดสรรจำนวน 1 โครงการ งบประมาณ 2,921,160 บาท ผลการเบิกจ่าย 530,480 บาท คิดเป็นร้อยละ 18.16

**มติที่ประชุม รับทราบ และแจ้งเรื่องเพื่อทราบเพิ่มเติม กรมส่งเสริมการเกษตรได้แจ้งกำหนด ตัดยอดตัวชี้วัดเกษตรจังหวัด ในเรื่องของผลการเบิกจ่ายงบประมาณ รอบที่ 1/64 ที่ร้อยละ 45 ภายในวันที่ 1 มีนาคม 2564 และมาตรการเร่งรัดการเบิกจ่ายงบประมาณทุกงบประมาณในภาพรวม ณ สิ้นไตรมาสที่ 2 (ภายในวันที่ 31 มีนาคม 2564) ที่ร้อยละ 54 ทั้งนี้ ยอดผลการเบิกจ่ายงบประมาณของกลุ่มและสำนักงานเกษตรอำเภอตั้งแต่การประชุมในเดือนหน้าให้ฝ่ายบริหารทั่วไป จัดส่งไฟล์ให้กลุ่มและอำเภอตรวจทาน ยอดผลการเบิกจ่ายก่อนนำเข้าที่ประชุมเกษตรอำเภอประจำเดือน ไม่น้อยกว่า 3 วัน**

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไป แจ้งวาระดังนี้

**4.1.1 งานบริหารบุคลากร**

(1) คำสั่งกระทรวงเกษตรและสหกรณ์ ที่ 36/2564 ลงวันที่ 13 มกราคม 2564 เรื่อง แต่งตั้งข้าราชการพลเรือนสามัญ ประเภทบริหาร ระดับต้น (กรมส่งเสริมการเกษตร) ได้แก่ นายณัฐกิตติ์ ของทิพย์ ตำแหน่งผู้อำนวยการกองเมล็ดพันธุ์ข้าว กรมการข้าว (ตำแหน่งประเภท อำนวยการ ระดับสูง) ให้ดำรงตำแหน่ง รองอธิบดีกรมส่งเสริมการเกษตร (ตำแหน่งประเภท บริหาร ระดับต้น) และคำสั่งกรมส่งเสริมการเกษตร ที่ 96/2564 ลงวันที่ 20 มกราคม 2564 ให้นายณัฐกิตติ์ ของทิพย์ รองอธิบดีกรมส่งเสริมการเกษตร ปฏิบัติราชการแทนอธิบดีกรมส่งเสริมการเกษตร ในภารกิจด้านส่งเสริมการผลิตและการกำกับดูแลสำนักส่งเสริมและจัดการสินค้าเกษตร (สสจ.), กองขยายพันธุ์พืช (กขพ.), กองส่งเสริมการอารักขาพืชและจัดการดินปุ๋ย (กอป.) และหน่วยงานในสังกัดสำนักงานส่งเสริมและพัฒนาการเกษตรที่ 4 จังหวัดขอนแก่น

(2) คำสั่งกระทรวงเกษตรและสหกรณ์ ที่ 95/2564 ลงวันที่ 25 มกราคม 2564 เรื่อง ย้ายข้าราชการ ได้แก่ นายประภาส สานอูป ตำแหน่ง หัวหน้ากลุ่มส่งเสริมและพัฒนาการผลิต สำนักงานเกษตรจังหวัดแพร่ (ตำแหน่งประเภท วิชาการ ระดับชำนาญการพิเศษ) ให้ย้ายไปดำรงตำแหน่ง เกษตรจังหวัดแพร่ (ตำแหน่งผู้อำนวยการเฉพาะด้านวิชาการส่งเสริมการเกษตร ประเภท อำนวยการ ระดับสูง)

(3) คำสั่งกรมส่งเสริมการเกษตรที่ 28/2564 ลงวันที่ 11 มกราคม 2564 เรื่อง รับโอนพนักงาน ส่วนท้องถิ่นและเจ้าหน้าที่หน่วยงานอื่นของรัฐ จำนวน 1 ราย ได้แก่ นางสาวนิตยา อวดอ้าง ตำแหน่ง เจ้าพนักงานธุรการ ชำนาญงาน รับโอนมาจาก สำนักงานการโยธา สังกัด กรุงเทพมหานคร ให้มาดำรงตำแหน่ง เจ้าพนักงานธุรการชำนาญงาน สำนักงานเกษตรอำเภอลอง โดยมีกำหนดมารายงานตัวเพื่อปฏิบัติราชการ ณ สำนักงานเกษตรจังหวัดแพร่ ในวันที่ 2 กุมภาพันธ์ 2564

(4) คำสั่งกรมส่งเสริมการเกษตรที่ 97/2564 ลงวันที่ 19 มกราคม 2564 เรื่อง บรรจุข้าราชการใหม่ ในตำแหน่งนักวิชาการส่งเสริมการเกษตรปฏิบัติการ จำนวน 3 ราย ซึ่งได้มารายงานตัวปฏิบัติราชการยังสำนักงานเกษตรจังหวัดแพร่ ตั้งแต่วันที่ 25 มกราคม 2564 แล้ว ดังนี้

- นางสาวดวงกมล สิทธิมงคล ตำแหน่ง นักวิชาการส่งเสริมการเกษตรปฏิบัติการ สังกัด สำนักงาน เกษตรอำเภอเมืองแพร่

- นายพจนารถ เทพสาตรา ตำแหน่ง นักวิชาการส่งเสริมการเกษตรปฏิบัติการ สังกัด สำนักงาน เกษตรอำเภอร้องกวาง

- นางสาวฉัตรภรณ์ เลิศล้ำ ตำแหน่ง นักวิชาการส่งเสริมการเกษตรปฏิบัติการ สังกัด สำนักงาน เกษตรอำเภอร้องกวาง

(5) คำสั่งกรมส่งเสริมการเกษตร ที่ 1/2564 ลงวันที่ 4 มกราคม 2564 เรื่อง เลื่อนข้าราชการ จำนวน 1 ราย ได้แก่ นางสาวกัลยาณี ประเสริฐขรวงศ์ นักวิชาการส่งเสริมการเกษตรปฏิบัติการ สำนักงานเกษตรอำเภอลอง ให้เลื่อนขั้นเป็น นักวิชาการส่งเสริมการเกษตรชำนาญการ สำนักงานเกษตรอำเภอลอง ตั้งแต่วันที่ 9 พฤศจิกายน 2563 เป็นต้นไป

(6) กรมส่งเสริมการเกษตร แจ้งรายละเอียดการจัดสรรคืนและยุบเลิกตำแหน่งอัตราว่างจาก ผลการเกษียณอายุของข้าราชการ เมื่อสิ้นปีงบประมาณ พ.ศ. 2563 ตามมติ อ.ก.พ.กระทรวงเกษตรและสหกรณ์ จากการประชุมครั้งที่ 9/2563 เมื่อวันที่ 10 พฤศจิกายน 2563 โดยสำนักงานเกษตรจังหวัดแพร่ มีตำแหน่งที่ถูกยุบเลิก และต้องจ้างงานแทนในรูปแบบอื่นจำนวน 2 อัตรา ได้แก่

- ให้ยุบเลิก ตำแหน่ง เจ้าพนักงานการเกษตร ประเภททั่วไป (ปฏิบัติงาน/ชำนาญงาน) ตำแหน่ง เลขที่ 6848 สำนักงานเกษตรอำเภอเมืองแพร่ และให้ทดแทนด้วยการจ้างงานในรูปแบบพนักงานราชการ ตำแหน่ง นักวิชาการส่งเสริมการเกษตร สำนักงานเกษตรอำเภอเมืองแพร่ จำนวน 1 อัตรา

- ให้ยุบเลิก ตำแหน่ง เจ้าพนักงานการเกษตร ประเภททั่วไป (ปฏิบัติงาน/ชำนาญงาน) ตำแหน่ง เลขที่ 6901 สำนักงานเกษตรอำเภอสอง และให้ทดแทนด้วยการจ้างงานในรูปแบบพนักงานราชการ ตำแหน่ง นักวิชาการ ส่งเสริมการเกษตร สำนักงานเกษตรอำเภอสอง จำนวน 1 อัตรา

(7) กรมส่งเสริมการเกษตร แจ้งประชาสัมพันธ์เปิดรับสมัครข้าราชการเข้ารับการฝึกอบรม หลักสูตร นักบริหารส่งเสริมการเกษตร ระดับกลาง (นสก.) รุ่นที่ 17 และ รุ่นที่ 18 จำนวน 200 ราย ระหว่างวันที่ 27 มกราคม - 8 กุมภาพันธ์ 2564 และหลักสูตรนักบริหารส่งเสริมการเกษตร ระดับต้น (นสต.) รุ่นที่ 1 และ รุ่นที่ 2 จำนวน 100 ราย ระหว่างวันที่ 10 - 21 กุมภาพันธ์ 2564

(8) กรมส่งเสริมการเกษตร แจ้งเวียนมติที่ประชุมการบริหารงานบุคคล โดยกองการเจ้าหน้าที่ กรมส่งเสริมการเกษตร เพื่อให้การบริหารงานราชการในปีงบประมาณ พ.ศ. 2564 เป็นไปอย่างเรียบร้อย ดังนี้

- ให้ดำเนินการเปิดย้ายข้าราชการภายในหน่วยงาน ระดับปฏิบัติงาน โดยคำสั่งย้ายของผู้ว่าราชการจังหวัด ผู้อำนวยการกอง/สำนัก ในช่วงระหว่างวันที่ 2 – 5 กุมภาพันธ์ 2564 และส่งเอกสารถึงกรมส่งเสริมการเกษตรภายในวันที่ 9 กุมภาพันธ์ 2564

- ให้ดำเนินการเปิดย้ายข้าราชการข้ามหน่วยงาน ระดับปฏิบัติงาน ภายในช่วงเดือนมีนาคม 2564 และออกคำสั่งย้ายโดยอธิบดีกรมส่งเสริมการเกษตร ภายในเดือนเมษายน 2564 เพื่อมิให้กระทบกับห้วงเวลา ในการประเมินผลเลื่อนเงินเดือน รอบที่ 1/2564

- ให้ดำเนินการเปิดย้ายและเลื่อนข้าราชการระดับชำนาญการพิเศษ ในอัตราว่างบางส่วนที่ไม่ได้ ขอสงวนไว้ ในระหว่างวันที่ 2 – 5 กุมภาพันธ์ 2564 และให้จังหวัดพิจารณารายชื่อบุคคล จัดส่งเอกสารถึงกรมส่งเสริมการเกษตรภายในวันที่ 9 กุมภาพันธ์ 2564 เพื่อให้อธิบดีกรมส่งเสริมการเกษตรออกคำสั่งย้าย ภายในวันที่ 15 กุมภาพันธ์ 2564 และให้ดำเนินการเปิดชี้ตัวข้าราชการระดับชำนาญการ เพื่อเลื่อนตำแหน่งเป็นระดับชำนาญการพิเศษ ในระหว่างวันที่ 22 – 25 กุมภาพันธ์ 2564 เพื่อให้อธิบดีกรมส่งเสริมการเกษตร ดำเนินการออกคำสั่งให้ไปรักษาการและปฏิบัติราชการ ภายในเดือนมีนาคม 2564

- ให้เรียกบรรจุข้าราชการในตำแหน่งนักวิชาการส่งเสริมการเกษตรปฏิบัติการ ในรอบบัญชีสุดท้าย จำนวน 160 ราย ภายในเดือนเมษายน 2564 และให้ดำเนินการเปิดรับสมัครสอบบุคคลทั่วไปเข้ารับราชการ ในส่วน ของ ภาค ข.และภาค ค. พร้อมดำเนินการบรรจุข้าราชการตำแหน่งนักวิชาการส่งเสริมการเกษตรปฏิบัติการ ชุดแรกของบัญชี จำนวน 250 อัตรา ให้แล้วเสร็จในช่วงเดือนสิงหาคม 2564

**มติที่ประชุม รับทราบ**

**4.2 กลุ่มส่งเสริมและพัฒนาการผลิต** นางสาวสริญญา ภูมิภู นักวิชาการส่งเสริมการเกษตรชำนาญการ แจ้งวาระดังนี้

**4.2.1 การช่วยเหลือเกษตรกรและผู้ประกอบการเลี้ยงผึ้งในช่วงการระบาดไวรัสโคโรน่า**

เมื่อวันที่ 21 มกราคม 2564 สำนักงานส่งเสริมและพัฒนาการเกษตรที่ 6 จังหวัดเชียงใหม่ ได้จัดประชุมเพื่อหาแนวทางการช่วยเหลือเกษตรกรและผู้ประกอบการเลี้ยงผึ้ง ในช่วงการระบาดไวรัสโคโรน่า (COVID - 19) ที่ได้รับผลกระทบจากมาตรการเฝ้าระวัง ควบคุม และป้องกันการแพร่ระบาดของโรค ของคณะกรรมการโรคติดต่อ ระดับจังหวัด ซึ่งมีผลกระทบต่อเกษตรกรผู้เลี้ยงผึ้งในภาคเหนือ

สรุปผลการหาแนวทางช่วยเหลือจากที่ประชุม คือ ขอให้อำเภอติดตามสถานการณ์การเลี้ยงผึ้ง ของเกษตรกรในพื้นที่ หากเกษตรกรมีความต้องการขนย้ายรังผึ้งจากจังหวัดเชียงใหม่หรือลำพูน ขอให้อำนวย ความสะดวกในการออกใบอนุญาตการขนย้ายให้แก่เกษตรกร และขอให้กำชับเกษตรกรก่อนออกเดินทางให้ตรวจสอบมาตรการการป้องกันการระบาดของเชื้อไวรัสโคโรน่า (COVID - 19) ของจังหวัดปลายทางและปฏิบัติตามอย่างเคร่งครัด ทั้งนี้ ห้ามมีการเดินทางข้ามจังหวัดของแรงงานต่างด้าวโดยเด็ดขาด

**มติที่ประชุม รับทราบ**

**4.2.2 โครงการส่งเสริมกาแฟ**

(1) งบกลุ่มจังหวัดภาคเหนือตอนบน 2 มีเป้าหมายผู้เข้าร่วมโครงการ 50 ราย สามารถ เกลี่ยเป้าหมายระหว่างอำเภอได้ โดยกลุ่มส่งเสริมและพัฒนาการผลิต จะดำเนินการจัดประชุมชี้แจงรายละเอียดโครงการฯ ในวันที่ 10 กุมภาพันธ์ 2564 ณ โรงแรมแพร่นครา ขอให้อำเภอดำเนินการส่งใบสมัครของเกษตรกร เพื่อเข้าร่วมโครงการฯ ให้กลุ่มส่งเสริมและพัฒนาการผลิต ภายในวันที่ 1 กุมภาพันธ์ 2564 สำหรับแผนการ จัดกิจกรรมอื่นๆ ภายในโครงการฯได้แก่การอบรมเพื่อเพิ่มประสิทธิภาพการผลิตกาแฟ กำหนดจัดในวันที่ 18 – 19 กุมภาพันธ์ 2564 ณ หอประชุมที่ว่าการอำเภอเด่นชัย และแผนการศึกษาดูงานในพื้นที่จังหวัดเชียงใหม่พร้อมการสนับสนุนเครื่องจักร (งบลงทุน) แก่กลุ่มเกษตรกร ที่เข้าร่วมโครงการ ภายในเดือนเมษายน 2564

(2) งบพัฒนาจังหวัดแพร่ เป้าหมายเกษตรกรผู้เข้าร่วมโครงการฯ จำนวน 100 ราย จะกำหนดช่วงเวลาในการจัดกิจกรรมอบรมอีกครั้ง สำหรับกิจกรรมอื่นๆ ได้แก่กิจกรรมจัดทำแปลงเรียนรู้กาแฟคุณภาพและกิจกรรมวันกาแฟเมืองแพร่ จะแจ้งรายละเอียดอีกครั้ง

สำหรับเป้าหมายเกษตรกรที่เข้าร่วมโครงการทั้ง 3 งบประมาณ (งบปกติกรมส่งเสริมการเกษตรตาม คง.2 อีก 30 รายในพื้นที่อำเภอเด่นชัย) สามารถซ้ำกันได้ในกิจกรรมอบรมเท่านั้นแต่กิจกรรมสนับสนุนเครื่องจักร (งบลงทุน) และกิจกรรมทำแปลงเรียนรู้ ห้ามซ้ำเป้าหมายกัน

**มติที่ประชุม รับทราบ ในส่วนของรายการงบลงทุน จำนวน 2 รายการ ที่ไม่สามารถจัดซื้อได้เนื่องจากราคาที่กลุ่มจังหวัดภาคเหนือตอนบน 2 กำหนดไม่ถูกต้อง ให้ทำเรื่องคืนงบประมาณตามขั้นตอนต่อไป**

**4.2.3 งานไม้ผล**

กลุ่มส่งเสริมและพัฒนาการผลิต กำหนดแผนจัดอบรมเกษตรกรผู้ปลูกส้มโอ ตามโครงการส่งเสริม อัตลักษณ์สินค้าเกษตร (ไม้ผล) จำนวน 50 ราย ณ หอประชุมที่ว่าการอำเภอลอง ในวันที่ 17 กุมภาพันธ์ 2564 โดยจะมีการใช้รูปแบบเวทีส่งเสริมเกษตรเชิงพื้นที่ไปร่วมบูรณาการในการอบรมด้วย นอกเหนือจากการบรรยาย ภาคปกติโดยวิทยากร

**มติที่ประชุม รับทราบ**

**4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ เกษตรอำเภอเมืองแพร่ รักษาการหัวหน้า กลุ่มส่งเสริมและพัฒนาเกษตรกร แจ้งวาระดังนี้

**4.3.1 โครงการเพิ่มขีดความสามารถในการแข่งขันการเกษตรระดับภูมิภาค ปี 2564 (งบกลุ่มจังหวัดภาคเหนือตอนบน 2)**

กลุ่มส่งเสริมและพัฒนาเกษตรกร กำหนดแผนจัดอบรมถ่ายทอดความรู้เพิ่มมูลค่าผลิตภัณฑ์ เพื่อเตรียมความพร้อมสู่มาตรฐานการผลิตและแปรรูปอาหารปลอดภัย โครงการเพิ่มขีดความสามารถในการแข่งขันการเกษตรระดับภูมิภาค ปี 2564 กิจกรรมการพัฒนาศักยภาพเพื่อเพิ่มมูลค่าสินค้าเกษตรสู่อุตสาหกรรมมูลค่าสูง (งบกลุ่มจังหวัดภาคเหนือตอนบน 2) กิจกรรมอบรม ในวันที่ 16 – 17 กุมภาพันธ์ พ.ศ. 2564 ณ โรงแรมแพร่นครา เป้าหมายจำนวน 50 ราย ส่วนการศึกษาดูงาน 3 วัน ในพื้นที่ต่างจังหวัด จะขอให้สถานการณ์ Covid – 19 ได้บรรเทาคลี่คลายก่อนทั้งนี้ บุคคลเป้าหมายที่เข้าร่วมอบรมฯ ต้องเป็นสมาชิกวิสาหกิจชุมชนที่มีผลิตภัณฑ์แปรรูปสินค้าเกษตรโดยมีวัตถุประสงค์เพื่อให้เกษตรกรได้รับการถ่ายทอดความรู้และเทคโนโลยีในการเพิ่มมูลค่าผลิตภัณฑ์และเตรียมความพร้อมสู่มาตรฐานการผลิตและแปรรูปอาหารปลอดภัย จึงขอให้ทางอำเภอแจ้งรับสมัครเกษตรกรกลุ่มเป้าหมาย และรวบรวมรายชื่อส่งให้จังหวัด **ภายในวันที่ 5 กุมภาพันธ์ พ.ศ.2564** โดยตารางเป้าหมายผู้เข้าร่วมอบรมแต่ละอำเภอ ดังนี้

|  |  |  |  |
| --- | --- | --- | --- |
| **ที่** | **อำเภอ** | **เกษตรกร**  **(ราย)** | **เป้าหมายกลุ่มวิสาหกิจชุมชน** |
| 1 | เมืองแพร่ | 10 | กลุ่มวิสาหกิจชุมชนที่มีผลิตภัณฑ์ ข้าว ผัก สมุนไพร น้ำผึ้ง กล้วย |
| 2 | ร้องกวาง | 5 | กลุ่มวิสาหกิจชุมชนที่มีผลิตภัณฑ์ ข้าว ผัก สมุนไพร น้ำผึ้ง |
| 3 | ลอง | 5 | กลุ่มวิสาหกิจชุมชนที่มีผลิตภัณฑ์ ข้าว ผัก กาแฟ กล้วย สมุนไพร |
| 4 | สูงเม่น | 5 | กลุ่มวิสาหกิจชุมชนที่มีผลิตภัณฑ์ ข้าว ผัก สมุนไพร น้ำผึ้ง |
| 5 | เด่นชัย | 5 | กลุ่มวิสาหกิจชุมชนที่มีผลิตภัณฑ์ ข้าว ผัก กาแฟ กลอย กล้วย |
| 6 | สอง | 5 | กลุ่มวิสาหกิจชุมชนที่มีผลิตภัณฑ์ ข้าว ผัก สมุนไพร กล้วย |
| 7 | วังชิ้น | 5 | กลุ่มวิสาหกิจชุมชนที่มีผลิตภัณฑ์ ผัก กาแฟ สมุนไพร กล้วย |
| 8 | หนองม่วงไข่ | 10 | กลุ่มวิสาหกิจชุมชนที่มีผลิตภัณฑ์ ข้าว ผัก สมุนไพร พริก กล้วย |
| **รวมทั้งสิ้น** | | **50** |  |

**มติที่ประชุม รับทราบ**

**4.3.2 โครงการเกษตรเพื่ออาหารกลางวัน**

กิจกรรมจัดทำแปลงผลิตพืชในโรงเรียน เป้าหมาย โรงเรียนบ้านท่าวะ (ราษฎร์บำรุง) หมู่ที่ 8 ตำบลสะเอียบ อำเภอสอง จังหวัดแพร่ งบประมาณ 7,000 บาทโดยการสนับสนุนปัจจัยการผลิตด้านการเกษตรให้กับโรงเรียน มีกำหนดนัดหมายส่งมอบวัสดุโครงการฯ ในวันที่ 3 กุมภาพันธ์ 2564

**มติที่ประชุม รับทราบ**

**4.3.3 งานท่องเที่ยววิถีเกษตร**

โครงการส่งเสริมและพัฒนาแหล่งท่องเที่ยววิถีเกษตร กิจกรรมยกระดับแหล่งท่องเที่ยวเชิงเกษตรให้ได้มาตรฐานในระดับจังหวัดกลุ่มส่งเสริมและพัฒนาเกษตรกร ได้กำหนดแผนติดตามแหล่งท่องเที่ยวที่ได้รับ การสนับสนุนจากกรมส่งเสริมการเกษตรและมีความพร้อมจัดตั้งใหม่ ในพื้นที่ อำเภอเมืองแพร่ อำเภอร้องกวางและ อำเภอหนองม่วงไข่ เพื่อเตรียมความพร้อมให้แหล่งท่องเที่ยวเชิงเกษตร มีความปลอดภัยและได้มาตรฐานต่อไป ในช่วงเดือนกุมภาพันธ์ 2564

**มติที่ประชุม รับทราบ**

**4.3.4 งานอาสาสมัครเกษตร (อกม.)**

กรมส่งเสริมการเกษตร ได้แจ้งรายละเอียดเบื้องต้นของโครงการเพิ่มประสิทธิภาพงานพัฒนาเกษตรโดยการมีส่วนร่วมของภาคประชาชน ตามงบประมาณตาม พ.ร.ก. ให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019

**วัตถุประสงค์**

(1) เพื่อเพิ่มศักยภาพอาสาสมัครเกษตรหมู่บ้าน (อกม.) ในการพัฒนาภาคการเกษตร

(2) เพื่อยกย่องเชิดชูเกียรติ แก่อาสาสมัครเกษตรหมู่บ้าน

(3) เพื่อเสริมสร้างขวัญ กำลังใจ และแรงจูงใจในการปฏิบัติหน้าที่ให้แก่อาสาสมัครเกษตรหมู่บ้าน (อกม.) โดยจัดให้มีสวัสดิการค่าป่วยการให้แก่อาสาสมัครเกษตรหมู่บ้าน (อกม.)

**วิธีการดำเนินงาน (ค่าป่วยการ)**

(1) ดำเนินการเก็บข้อมูลสถานะทางสังคมและเลขที่บัญชีธนาคารของอาสาสมัครเกษตรหมู่บ้าน (อกม.)

(2) กำหนดค่าตอบแทนในการปฏิบัติงานเดือนละ 1,000 บาท ระยะเวลาจำนวน 10 เดือน

(3) การรายงานผลการปฏิบัติงาน

- จัดเก็บรวบรวมและรายงานข้อมูลพื้นฐานด้านการเกษตร

- ร่วมจัดแผนพัฒนาการเกษตรระดับหมู่บ้าน

- ประสานงานในการถ่ายความรู้ และแก้ไขปัญหาด้านการเกษตรและสหกรณ์

- ติดตามสถานการณ์ด้านการเกษตรในหมู่บ้าน และรายงานเหตุการณ์ฉุกเฉินและเร่งด่วน

- ปฏิบัติงานที่เป็นประโยชน์ต่อเกษตรกรและชุมชน

**ประเด็นที่สำคัญ**

ต้องชี้แจงทำความเข้าใจเบื้องต้นให้แก่อาสาสมัครเกษตรหมู่บ้านที่ (อกม.) ที่มีสถานะทางสังคม เข้าข่ายเป็นผู้ดำรงตำแหน่งที่ได้รับค่าตอบแทนจากภาครัฐ เช่น กำนัน ผู้ใหญ่บ้าน ฯลฯ หรืออาสาสมัครประจำหมู่บ้าน/ชุมชน ของหน่วยงานราชการอื่นที่ได้รับค่าตอบแทนรายเดือน (การได้รับเงินเดือน ค่าจ้าง หรือค่าตอบแทนในลักษณะเดียวกับเงินเดือนหรือค่าจ้างจากหน่วยงานของทางราชการ)

**มติที่ประชุม รับทราบและขอให้เกษตรอำเภอทุกอำเภอแจ้งในที่ประชุมกำนัน/ผู้ใหญ่บ้านด้วย**

**4.3.5 โครงการพัฒนาเกษตรกรรุ่นใหม่ให้เป็น Young Smart Farmer**

กลุ่มส่งเสริมและพัฒนาเกษตรกร กำหนดแผนการจัดเวทีแลกเปลี่ยนเรียนรู้เกษตรกรรุ่นใหม่ ให้เป็น Young Smart Farmer ครั้งที่ 2 ในวันที่ 24 - 25 กุมภาพันธ์ 2564 พร้อมกับกิจกรรมศึกษาดูงานในพื้นที่จังหวัดแพร่ (อำเภอเมืองแพร่และอำเภอร้องกวาง) เป้าหมาย เกษตรกรรุ่นใหม่ที่เข้าร่วมโครงการปี พ.ศ. 2564 จำนวน 40 ราย

**มติที่ประชุม รับทราบ**

**4.3.6 งานวิสาหกิจชุมชน**

ตามที่จังหวัดแพร่ ได้แจ้งหนังสือจังหวัดแพร่ ที่ พร 0009/ว 5332 ลงวันที่ 24 พฤศจิกายน 2563 แจ้งให้ทางสำนักงานเกษตรอำเภอ ดำเนินการคัดเลือกวิสาหกิจชุมชนดีเด่นระดับอำเภอและแจ้งผล การคัดเลือก พร้อมจัดทำรูปเล่ม จำนวน 5 เล่ม และไฟล์ข้อมูล ส่งให้สำนักงานเกษตรจังหวัดภายในวันที่ 30 ธันวาคม 2563 ยังเหลือคงค้างจำนวนอีก 3 อำเภอ ขอให้ทางอำเภอ ที่ยังไม่ได้จัดส่งเล่มประกวดฯ เร่งดำเนินการและจัดส่งผลการคัดเลือกพร้อมรูปเล่มประกวดให้จังหวัดแพร่ ภายในวันที่ 5 กุมภาพันธ์ 2564 เพื่อคณะกรรมการระดับจังหวัดจะได้พิจารณากลั่นกรองเบื้องต้นและจะแจ้งให้วิสาหกิจชุมชนที่ผ่านการพิจารณา จากคณะกรรมการคัดเลือกวิสาหกิจชุมชนดีเด่นระดับจังหวัด ให้เหลือ 3 อำเภอเพื่อลงพื้นที่ และจะได้แจ้งแผนการ ลงพื้นที่อีกครั้ง ภายในเดือนกุมภาพันธ์ 2564

**มติที่ประชุม รับทราบ**

**4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระดังนี้

**4.4.1 ผลการรายงานแปลงติดตามสถานการณ์ศัตรูพืช**

**หมายเหตุ** รวมแปลงสำรวจติดตามสถานการณ์ในกิจกรรมจุดเฝ้าระวังศัตรูพืชในไม้ผลที่มีความสำคัญ ทางเศรษฐกิจ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **อำเภอ** | **จำนวน**  **แปลง**  **ติดตาม** | **ประเภทแปลง** | | | **จำนวนแปลงที่รายงาน** | | | |
| **ศจช. (2 แปลง)** | **พื้นที่เสี่ยง** | **อื่นๆ** | **พุธที่ 6** | **พุธที่ 13** | **พุธที่20** | **พุธที่ 27** |
| เมืองแพร่ | 4 | ข้าว, ข้าวโพด | ข้าว | แก้วมังกร | 4 | 3 | 4 | 3 |
| ร้องกวาง | 4 | ข้าว 2 แปลง | อ้อย | ลำไย | 4 | 3 | 4 | 3 |
| ลอง | 4 | ข้าว, มันสำปะหลัง | ข้าวโพด | ลองกอง | 2 | 4 | 4 | 4 |
| สูงเม่น | 3 | ข้าว 2 แปลง | ข้าว | - | 3 | 3 | 3 | 3 |
| เด่นชัย | 3 | ข้าว 2 แปลง | มันสำปะหลัง | - | 3 | 3 | 3 | 3 |
| สอง | 4 | ข้าว 2 แปลง | ข้าว | มะม่วง | 4 | 4 | 4 | 0 |
| วังชิ้น | 4 | ข้าว, ส้มเขียวหวาน | ข้าว, มันสำปะหลัง | - | 4 | 2 | 4 | 4 |
| หนองม่วงไข่ | 3 | ข้าว 2 แปลง | ข้าว | - | 3 | 3 | 3 | 3 |
| **รวม** | **29** |  | | | **27** | **25** | **29** | **23** |

**มติที่ประชุม รับทราบ**

**4.4.2 การรายงานพื้นที่ยืนต้นและการระบาดศัตรูพืชสำคัญ** (ข้อมูล ณ วันที่ 27 มกราคม 2564)

**(1) รายงานพื้นที่ยืนต้น**

|  |  |  |  |  |  |  |  |
| --- | --- | --- | --- | --- | --- | --- | --- |
| **อำเภอ** | **พื้นที่ยืนต้น (ไร่)** | | | | | | |
| **ข้าว** | **ข้าวโพด** | **มันสำปะหลัง** | **ปาล์มน้ำมัน** | **ยางพารา** | **อ้อย** | **รวม**  **ชนิดพืช** |
| เมืองแพร่ | 14,266 | 6,705 | 309 | 13.00 | 149 | 0.00 | 4 |
| ร้องกวาง | 139.48 | 2,027 | 276.22 | 703.37 | 4,074.24 | 202.25 | 5 |
| ลอง | 10 | 0 | 432 | 0.00 | 8,720 | 0.00 | 4 |
| สูงเม่น | 10,513 | 2,952 | 3,442 | 0.00 | 253 | 0.00 | 4 |
| เด่นชัย | 4247.15 | 0 | 0 | 0.00 | 0.00 | 0.00 | 4 |
| สอง | 10,728 | 0 | 205 | 0.00 | 0.00 | 0.00 | 3 |
| วังชิ้น | 14,088 | 0 | 3,530 | 124 | 2,443 | 36.75 | 6 |
| หนองม่วงไข่ | 1,398 | 2,386 | 0.00 | 0.00 | 0.00 | 0.00 | 2 |
| **รวม** | **50,903.48** | **14,070.00** | **8,194.22** | **840.37** | **15,639.24** | **239.00** |  |

**(2) รายงานการระบาดศัตรูพืช (ข้อมูล ณ วันที่ 27 มกราคม 2564)**

|  |  |  |  |  |
| --- | --- | --- | --- | --- |
| **ชนิดพืช** | **ศัตรูพืช/โรคพืช** | **อำเภอ** | **พื้นที่**  **(ไร่)** | **รวมพื้นที่**  **การระบาด (ไร่)** |
| ข้าว | โรคดอกกระถิน | ลอง | 1 | 1 |
| โรคถอดฝักดาบ | ลอง | 12 | 12 |
| โรคใบจุดสีน้ำตาล | ลอง | 6 | 6 |
| โรคไหม้/ไหม้คอรวง | ลอง | 47 | 47 |

**มติที่ประชุม รับทราบ**

**4.2.3 โครงการยกระดับการบริหารจัดการเชิงบูรณาการเพื่อป้องกันหมอกควันไฟป่าในกลุ่มจังหวัด งบกลุ่มจังหวัด ภาคเหนือตอนบน 2 งบประมาณ ปี พ.ศ. 2564**

(1) กิจกรรมอบรม พื้นที่เป้าหมาย 8 อำเภอ จำนวน 32 จุด จุดละ 25 ราย

(2) กิจกรรมทำปุ๋ยหมัก 8 อำเภอ จำนวน 32 จุด จุดละ 15 ตัน (สนับสนุนมูลสัตว์และเศษวัสดุภายในพื้นที่)

**มติที่ประชุม รับทราบ**

**4.4.4 งานควบคุมการระบาดของโรคใบด่างมันสำปะหลัง**

ด้วยกรมส่งเสริมการเกษตร ได้แจ้งคู่มือดำเนินงานตรวจประเมินแปลงพันธุ์มันสำปะหลังสะอาด เพื่อสนับสนุนโครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที่ พร้อมแบบ กษ 01 และ กษ 01-เพิ่มเติม เพื่อใช้ในการดำเนินงานโครงการฯ ทั้งนี้ กลุ่มอารักขาพืช กำลังดำเนินการจัดทำคำสั่ง จังหวัดแพร่ เรื่องแต่งตั้งคณะกรรมการระดับจังหวัด อำเภอ ตำบล ต่อไป

**มติที่ประชุม รับทราบ**

**4.5 กลุ่มยุทธศาสตร์และสารสนเทศ**

**4.5.1 โครงการพัฒนานักส่งเสริมการเกษตรมืออาชีพ ประจำปี พ.ศ. 2564**

ด้วยกรมส่งเสริมการเกษตร มอบหมายให้สำนักงานส่งเสริมและพัฒนาการเกษตรที่ 6 จังหวัดเชียงใหม่ จะดำเนินการโครงการพัฒนานักส่งเสริมการเกษตรมืออาชีพ ซึ่งเป็นกระบวนการหนึ่งที่กรมส่งเสริมการเกษตร ให้ความสำคัญในการพัฒนานักส่งเสริมการเกษตร เน้นการใช้กระบวนการเรียนรู้แบบมีส่วนร่วม เรียนรู้จากการปฏิบัติงานจริง (Learning by Doing) รวมทั้งเป็นการส่งเสริมให้ส่งต่อประสบการณ์แบบ “พี่สอนน้อง” (Coaching) เพื่อให้เกิดทีมงานที่เข้มแข็ง ส่งต่อองค์ความรู้จากผู้มีประสบการณ์ไปสู่บุคคลที่เริ่มต้นการปฏิบัติหน้าที่ ให้เร็วที่สุด และนำไปสู่การพัฒนาเป็น DOAE Officer ดังนั้น ในปีงบประมาณ 2564 กรมส่งเสริมการเกษตร จึงได้กำหนดจัดโครงการพัฒนานักส่งเสริมการเกษตรมืออาชีพ ประจำปีงบประมาณ 2564 เพื่อพัฒนานักส่งเสริมการเกษตรให้มีการเรียนรู้อย่างต่อเนื่อง สามารถพัฒนาการทำงานด้านการส่งเสริมการเกษตร มุ่งสู่การเป็น DOAE Officer

**(1) วัตถุประสงค์โครงการ**

เพื่อพัฒนาให้เจ้าหน้าที่มีความรู้ ความสามารถและปฏิบัติงานส่งเสริมการเกษตรได้อย่างเป็นระบบ มีความเป็นมืออาชีพและสามารถปฏิบัติงานให้สอดคล้องกับสถานการณ์ปัจจุบัน

**(2) บุคคลเป้าหมาย**

นักวิชาการส่งเสริมการเกษตร ที่มีอายุราชการตั้งแต่ 2 – 7 ปี จากสำนักงานเกษตรอำเภอสำนักงานเกษตรจังหวัด และศูนย์ปฏิบัติการฯ ที่มีความสนใจจะพัฒนาตัวเอง โดยสมัครใจเข้าร่วมโครงการ และได้รับอนุญาตจากผู้บังคับบัญชา จำนวน 40 คน

**(3) วิธีการดำเนินงาน**

ใช้กระบวนการเรียนรู้แบบผสมผสานผ่านทางเทคโนโลยี (Blended Learning) เน้นการมีส่วนร่วมและการปฏิบัติงานจริง (Learning by Doing) ด้วยการจัดฝึกอบรม Online ผสมผสาน กับการจัดสัมมนาแบบเผชิญหน้า มีเนื้อหาวิชาที่สอดคล้องกับความต้องการ และสามารถออกแบบการเรียนรู้ด้วยตนเองได้

**(4) ระยะเวลาดำเนินการ**

เดือน กุมภาพันธ์ – กันยายน 2564 โดยสำนักงานส่งเสริมและพัฒนาการเกษตรที่ 6 จังหวัดเชียงใหม่ จะได้ส่งใบสมัครให้แก่จังหวัดและศูนย์ปฏิบัติการภายในสังกัดต่อไป

**มติที่ประชุม รับทราบ**

**4.5.2 งานระบบส่งเสริมการเกษตร (T&V system)**

(1) ตามมติที่ประชุมของผู้บริหารสำนักงานเกษตรจังหวัดแพร่ (Morning Talk) ในการพิจารณาแบ่งหน้าที่ความรับผิดชอบในการกำกับ ติดตาม ให้คำปรึกษาการดำเนินงานของสำนักงานเกษตรอำเภอ ดังนี้

- หัวหน้ากลุ่มส่งเสริมและพัฒนาการผลิต รับผิดชอบอำเภอเมืองแพร่และอำเภอหนองม่วงไข่

- หัวหน้ากลุ่มยุทธศาสตร์และสารสนเทศ รับผิดชอบอำเภอสูงเม่นและอำเภอเด่นชัย

- หัวหน้ากลุ่มส่งเสริมและพัฒนาเกษตรกร รับผิดชอบอำเภอลองและอำเภอวังชิ้น

- หัวหน้ากลุ่มอารักขาพืช รับผิดชอบอำเภอสองและอำเภอร้องกวาง

(2) ตัวชี้วัดงานระบบส่งเสริมการเกษตร รอบที่ 1/2564 เดิมกรมส่งเสริมการเกษตร จะใช้ข้อมูลตัวชี้วัดจากผลการบันทึกข้อมูลในระบบสารสนเทศแผนและผลการดำเนินงานรายบุคคล แต่เนื่องจากระบบดังกล่าว ยังอยู่ในระหว่างการทดลองใช้และปรับปรุงประสิทธิภาพในการจัดเก็บข้อมูล ดังนั้น กองวิจัยและพัฒนางานส่งเสริมการเกษตร (กวพ.) จึงปรับเปลี่ยนรายละเอียดตัวชี้วัด ให้ดำเนินการจัดทำบทความประชาสัมพันธ์ส่งเสริมการเกษตรและแผนการจัดทำสื่อวิดีทัศน์ ภายใต้หัวข้อ “ผลสำเร็จของการนำระบบส่งเสริมการเกษตรไปใช้ในพื้นที่” แทนตัวชี้วัดเดิมที่ได้แจ้งในการสัมมนาฯ ผู้รับผิดชอบงานระบบส่งเสริมการเกษตรระดับจังหวัด โดยกลุ่มยุทธศาสตร์ฯ จะได้ แจ้งรายละเอียดตัวชี้วัดดังกล่าวทางหนังสือราชการอีกครั้ง

**มติที่ประชุม รับทราบ**

**4.5.3 งานทะเบียนเกษตรกร (ทบก.) และงานข้อมูลสารสนเทศด้านการเกษต**ร

ตามตัวชี้วัดเกษตรจังหวัดรอบที่ 1/2564 ได้กำหนดให้ดำเนินการจัดทำผังแปลงเกษตรกรรม ดิจิทัล ปี 2564 เร่งรัดการวาดแปลงเพาะปลูก (ผังแปลงดิจิทัล) ปี 2564 ให้แล้วเสร็จภายในวันที่ 1 มีนาคม 2664 **ตามเอกสารแนบที่ 3 หน้าที่ 41 - 43**

**รายงานผลการจัดทำผังแปลงเกษตรกรรมดิจิทัล ปี 2564 จังหวัดแพร่ ณ วันที่ 26 มกราคม 2564**

|  |  |  |  |  |  |
| --- | --- | --- | --- | --- | --- |
| **ที่** | **อำเภอ** | **เป้าหมาย(แปลง)** | **ผล การวาดแปลง** | **คิดเป็น%** | **คงเหลือ** |
| 1 | เมืองแพร่ | 1,614 | 586 | 36.31 | 1,028 |
| 2 | ร้องกวาง | 1,457 | 1,207 | 82.82 | 250 |
| 3 | ลอง | 1,495 | 635 | 42.47 | 860 |
| 4 | สูงเม่น | 1,613 | 422 | 26.17 | 1,191 |
| 5 | เด่นชัย | 535 | 497 | 92.89 | 38 |
| 6 | สอง | 1,859 | 176 | 9.47 | 1,683 |
| 7 | วังชิ้น | 1,170 | 337 | 28.79 | 833 |
| 8 | หนองม่วงไข่ | 496 | 3 | 0.61 | 493 |
| **รวม 78 ตำบล** | | **10,239** | **3,863** | **38.63** | **6,376** |

**มติที่ประชุม รับทราบ**

**4.5.4 ตัวชี้วัดและเกณฑ์การประเมินผลการปฏิบัติราชการรอบที่ 1 ประจำปีงบประมาณ 2564 ของสำนักงานเกษตรอำเภอ**

**ตัวชี้วัดและเกณฑ์การประเมินผลการปฏิบัติราชการรอบที่ 1 ปีงบประมาณ 2564**

**ภาพรวมสำนักงานเกษตรอำเภอ กลุ่มส่งเสริมและพัฒนาการผลิต**

|  |  |  |  |
| --- | --- | --- | --- |
| **ลำดับ** | **รายการตัวชี้วัด** | **เกณฑ์การพิจารณา** | **คะแนนเต็ม** |
| 1. | ระดับความสำเร็จของผลการดำเนินงานโครงการระบบส่งเสริมเกษตรแบบแปลงใหญ่ | พิจารณาตามประเด็น ดังนี้  ประเด็นที่ 1 การบันทึก/ปรับปรุงข้อมูลในระบบ Co-farm  จำนวน 40 คะแนน ส่งภายในกำหนด วันที่ 8 มีนาคม 2564  ประเด็นที่ 2 การจัดเวทีวิเคราะห์จัดทำแผนรายแปลงและจัดทำแผนธุรกิจ จำนวน 20 คะแนน  ประเด็นที่ 3 การจัดอบรมตามประเด็นการจัดเวทีจำนวน 20 คะแนน  ประเด็นที่ 4 การจัดประชุมเชื่อมโยงคณะกรรมการแปลงใหญ่และศพก.ระดับอำเภอตามแผนที่กำหนด จำนวน 10 คะแนน | **100** |
| 2 | การรายงานผลการปลูกพืชฤดูแล้งในระบบสารสนเทศการผลิตทางด้านการเกษตร (รต.รอ.) | พิจารณาตามประเด็น ดังนี้  ประเด็นที่ 1 การบันทึก/ปรับปรุงข้อมูลในระบบ ด้วยความถูกต้อง สอดคล้องกับการขึ้นทะเบียนเกษตรกร และระบบ รต.รอ.  จำนวน 30 คะแนน  ประเด็นที่ 2 ความสม่ำเสมอและตรงต่อเวลาในการบันทึกข้อมูลทุกวันอังคาร จำนวน 70 คะแนน | **100** |
| 3 | ระดับความสำเร็จการดำเนินงานของการบริหารงานตามยุทธศาสตร์ผลไม้ | พิจารณาตามประเด็น ดังนี้  ประเด็นที่ 1 การสำรวจแปลงพยากรณ์เพื่อประเมินสถานการณ์ผลผลิตไม้ผล จำนวน 30 คะแนน  ประเด็นที่ 2 ดำเนินการการจัดเวที Fogus group ครั้งที่ 1 เพื่อประเมินข้อมูลระดับอำเภอเป็นข้อมูลที่ถูกต้อง จำนวน 70 คะแนน | **100** |
| 4 | การประกวดสาขาอาชีพดีเด่น ปี 2563 (พืชสวน ไร่นาสวนผสม พืชไร่) | พิจารณาตามประเด็น ดังนี้  ประเด็นที่ 1 ผลการประกวดชนะเลิศ จำนวน 30 คะแนน  ประเด็นที่ 2 รองชนะเลิศอันดับ 1 จำนวน 20 คะแนน  ประเด็นที่ 3 รองชนะเลิศอันดับ 2 จำนวน 10 คะแนน  ประเด็นที่ 4 รางวัลชมเชย จำนวน 5 คะแนน | **100**  \*คะแนนที่ได้ตามลำดับของสาขาสรุปเป็นผลการจัดคะแนนเต็ม 100\*\* |
| **รวมคะแนน** | | | **400** |

**ตัวชี้วัดและเกณฑ์การประเมินผลการปฏิบัติราชการรอบที่ 1 ปีงบประมาณ 2564**

**ภาพรวมสำนักงานเกษตรอำเภอ กลุ่มยุทธศาสตร์และสารสนเทศ**

|  |  |  |  |
| --- | --- | --- | --- |
| **ลำดับ** | **รายการตัวชี้วัด** | **เกณฑ์การพิจารณา** | **คะแนนเต็ม** |
| 1. | ระดับความสำเร็จของผลการดำเนินงานตามแนวทาง  การพัฒนาศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) | เป้าหมาย : การดำเนินงานตามแนวทางพัฒนา ศพก. พิจารณา  ตามประเด็น ดังนี้  ประเด็นที่ 1 มีการจัดทำและส่งแผนการดำเนินงาน ศพก.  ครบทั้ง 2 แผน (1.แผนรายศพก./2.แผนการอบรมเกษตรกรพร้อมหลักสูตรของศพก.) 20 คะแนน  ประเด็นที่ 2 มีการจัดทำและส่งบัญชีพร้อมทำเนียบศูนย์เครือข่าย  ที่ได้รับการสนับสนุนงบประมาณ (3 ศูนย์เครือข่าย/อำเภอ)  20 คะแนน  ประเด็นที่ 3 มีการบันทึกแผนการจัดงาน Field day ลงใน  ระบบการรายงานศพก.(http://learningpoint.doae.go.th/login) คะแนน 20  ประเด็นที่ 4 มีการบันทึกการอบรมเกษตรกรผู้นำฯ 30 ราย  ต่อ ศพก. อย่างน้อย 1 ครั้ง ลงในระบบการรายงานศพก.  (http://learningpoint.doae.go.th/login) ครบถ้วนทุกช่อง คะแนน 20  ประเด็นที่ 5 การประเมินผลการดำเนินงาน โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) พร้อมทั้งสรุปผลการประเมินในรูปแบบไฟล์ excel  ส่งภายในกำหนด วันที่ 22 กุมภาพันธ์ 2564 คะแนน 20 | 100 |
| 2 | ร้อยละของความสำเร็จในการจัดทำแผนพัฒนาการเกษตรระดับอำเภอและตำบล ปี 2561 - 2565  (ฉบับทบทวนปี 2564) | เป้าหมาย  สำนักงานเกษตรอำเภอจัดทำแผนพัฒนาการเกษตรระดับอำเภอและตำบลปี 2561 - 2565 (ฉบับทบทวนปี 2564) ฉบับสมบูรณ์ ที่มีเนื้อหาครบถ้วนตามประเด็นที่กำหนดไว้ตามเค้าโครงรูปแบบแผนพัฒนาการเกษตรของอำเภอตาม"แนวทางการจัดทำแผนพัฒนาการเกษตร ระดับอำเภอ/ตำบล ปี 2562"  เกณฑ์การให้คะแนน  คะแนน 30 ส่งผลการวิเคราะห์สถานการณ์การเกษตรของอำเภอ และตำบลครบทุกตำบลในอำเภอ และจำนวนตำบลที่มีข้อมูลครบถ้วนสมบูรณ์ทุกหัวข้อตามแบบฟอร์ม ร้อยละ 70.1 - 80  คะแนน 60 ส่งผลการวิเคราะห์สถานการณ์การเกษตรของอำเภอ และตำบลครบทุกตำบลในอำเภอ และจำนวนตำบลที่มีข้อมูลครบถ้วนสมบูรณ์ทุกหัวข้อตามแบบฟอร์ม ร้อยละ 80.1 - 90  คะแนน 100 ส่งผลการวิเคราะห์สถานการณ์การเกษตรของอำเภอ และตำบลครบทุกตำบลในอำเภอ และจำนวนตำบลที่มีข้อมูลครบถ้วนสมบูรณ์ทุกหัวข้อตามแบบฟอร์ม ไม่น้อยกว่าร้อยละ 90.1  \*\* ส่งในรูปแบบไฟล์ดิจิตอลภายในวันที่ 15 กุมภาพันธ์ 2564 | 100 |
| 3 | ระดับความสำเร็จการดำเนินงานตามระบบส่งเสริมการเกษตร | เป้าหมาย : การดำเนินงานตามระบบส่งเสริมการเกษตร ตามประเด็น ดังนี้  ประเด็นที่ 1 จัดส่งหลักฐานเป็นหนังสือราชการถึงสำนักงานเกษตรจังหวัดแพร่ ภายในวันที่ 22 กุมภาพันธ์ 2564 20 คะแนน  ประเด็นที่ 2 แผนการดำเนินงานจัดทำวิดีทัศน์ สื่อ “ผลสำเร็จในการนำระบบส่งเสริมการเกษตรไปขับเคลื่อนงาน” 30 คะแนนประเด็นที่ 3 ความสมบูรณ์บทความประชาสัมพันธ์ “ผลสำเร็จในการนำระบบส่งเสริมการเกษตรไปขับเคลื่อนงาน” 30 คะแนน  ประเด็นที่ 4 การจัดส่งข้อมูลพื้นฐานและแผนการจัดเวทีชุมชน งานส่งเสริมการเกษตรเชิงพื้นที่ 20 คะแนน | 100 |
| 4 | งาน/โครงการส่งเสริมการเกษตรปี 2๕64 (ตาม คง.) | 1. **ความสำเร็จในการจัดทำแผนการปฏิบัติงานและใช้จ่ายงบประมาณ ตาม คง.2 ประจำปี 2564 5 คะแนน**   **เกณฑ์การให้คะแนน**  คะแนน 1 = ส่งช้ากว่ากำหนด  คะแนน 3 = ส่งตามกำหนด หนังสือแจ้งจังหวัดภายใน 27 พฤศจิกายน 63  คะแนน 5 = ส่งตามกำหนดและถูกต้องครบถ้วน  2. ร้อยละของความสำเร็จในการดำเนินงานตามโครงการส่งเสริมการเกษตรประจำปี 2564 **5 คะแนน**  การจัดทำแผนการปฏิบัติงานและใช้จ่ายงบประมาณ ตาม คง.2**เกณฑ์การให้คะแนน**  คะแนน 1 = ดำเนินการตามแผนปฏิบัติงานและใช้จ่ายเงินงบประมาณ ตาม คง.2 ร้อยละ 1-60  คะแนน 2 = ดำเนินการตามแผนปฏิบัติงานและใช้จ่ายเงินงบประมาณ ตาม คง.2 ร้อยละ 61-70  คะแนน 3 = ดำเนินการตามแผนปฏิบัติงานและใช้จ่ายเงินงบประมาณ ตาม คง.2 ร้อยละ 71-80  คะแนน 4 = ดำเนินการตามแผนปฏิบัติงานและใช้จ่ายเงินงบประมาณ ตาม คง.2 ร้อยละ 81-90  คะแนน 5 = ดำเนินการตามแผนปฏิบัติงานและใช้จ่ายเงินงบประมาณ ตาม คง.2 ร้อยละ 91-100 | 10 |
| 5 | การวาดผังแปลงเพาะปลูกของเกษตรกรที่ขึ้นทะเบียน/ปรับปรุงข้อมูลทะเบียนเกษตรกร ปี 2564  (ต.ค.63 - มี.ค. 64) | การวาดแปลงเพาะปลูกของเกษตรกรผู้ขึ้นทะเบียน/ปรับปรุง  ข้อมูลทะเบียนเกษตรกร ปี 2564 (ต.ค.63 - มี.ค. 64)  คิดคะแนน ตามเปอร์เซ็นต์ต์ที่วาดได้ ของเป้าหมายที่กำหนด | 100 |
| 6 | การประชาสัมพันธ์ | คะแนน 50 มีการเผยแพร่ประชาสัมพันธ์ผ่านสื่อสังคมออนไลน์ และมี เพจ /FB/website สำนักงานเกษตรอำเภอ  คะแนน 80 มีการเผยแพร่ประชาสัมพันธ์ผ่านสื่อสังคมออนไลน์ จำนวน ไม่น้อยกว่า 1 ข่าวต่อวัน  คะแนน 100 มีการเผยแพร่ประชาสัมพันธ์ผ่านสื่อสังคมออนไลน์ หรือสื่อมวลชน จำนวนไม่น้อยกว่า 30 ข่าวต่อเดือน | 100 |
| 7 | การคัดเลือกเกษตรกร บุคคลทางการเกษตร และสถาบันเกษตรกร | นับคะแนนตามชนิดที่ส่งเล่มเข้ารับการคัดเลือกระดับจังหวัดทั้งหมด 8 ประเภท ประเภทละ 10 คะแนน | 80 |
| รวมคะแนน | | | 680 |

**หมายเหตุ:** ตัวชี้วัดและเกณฑ์การประเมินผล จะใช้วัดระดับลำดับคะแนนการประเมินผลการปฏิบัติราชการ ของสำนักงานเกษตรอำเภอ ทั้ง 8 อำเภอ เพื่อนำมาพิจารณาร่วมกับ คะแนนประเมินความพึงพอใจ ในการพิจารณาจัดลำดับสำนักงานเกษตรอำเภอในการพิจารณาการปฏิบัติราชการรอบที่ 1 ปีงบประมาณ 2564

**ตัวชี้วัดและเกณฑ์การประเมินผลการปฏิบัติราชการรอบที่ 1 ปีงบประมาณ 2564**

**ภาพรวมสำนักงานเกษตรอำเภอ กลุ่มส่งเสริมและพัฒนาเกษตรกร**

|  |  |  |  |
| --- | --- | --- | --- |
| **ลำดับ** | **รายการตัวชี้วัด** | **เกณฑ์การพิจารณา** | **คะแนนเต็ม** |
| 1. | ระดับความสำเร็จของการขับเคลื่อนนโยบายพัฒนาเกษตรกร องค์กรเกษตรกร (3ก)  สู่การปฏิบัติในระดับพื้นที่ | เป้าหมาย : การดำเนินงานขับเคลื่อนนโยบายพัฒนาเกษตรกร องค์กรเกษตรกร (3ก) พิจารณาตามประเด็น ดังนี้  1. มีการติดตาม เยี่ยมเยียน ให้คำแนะนำ/ปรึกษาในการพัฒนาเกษตรกร และองค์กรเกษตรกร (3ก) 35 คะแนน  2. ทุกอำเภอพัฒนา Smart Farmer ต้นแบบ และ Young Smart Farmer อย่างน้อยประเภทละ 1 คน และพัฒนากลุ่มแม่บ้านเกษตรกร กลุ่มส่งเสริมอาชีพการเกษตร และกลุ่มยุวเกษตรกร เป็นกลุ่มต้นแบบอย่างน้อยประเภทละ 1 กลุ่ม 35 คะแนน  3. มีการบันทึกข้อมูลในระบบรายงานตัวชี้วัดขับเคลื่อนนโยบายการพัฒนาเกษตรกร และองค์กรเกษตรกร (3ก) สู่การปฏิบัติในระดับพื้นที่ ประจำปีงบประมาณ 2564 30 คะแนน  \*\* ตรวจสอบข้อมูลในระบบรายงานตัวชี้วัดการขับเคลื่อนนโยบายการพัฒนาเกษตรกร องค์กรเกษตรกร (3ก) สู่การปฏิบัติในระดับพื้นที่ ประจำปีงบประมาณ 2564 ภายในวันที่ 15 กุมภาพันธ์ 2564 | 100 |
| 2 | ระดับความสำเร็จของการประเมินศักยภาพและจัดทำแผนพัฒนากิจการวิสาหกิจชุมชน | เป้าหมาย สำนักงานเกษตรอำเภอดำเนินการจัดทำแผนพัฒนากิจการวิสาหกิจชุมชน  เกณฑ์การให้คะแนน  คะแนน 20 ประเมินศักยภาพ (ครั้งที่ 1) และจัดทำแผนพัฒนากิจการวิสาหกิจชุมชน ไม่น้อยกว่าร้อยละ 65 ของเป้าหมาย และส่งรายงานถึงจังหวัดหลังวันที่ 15 กุมภาพันธ์ 2564  คะแนน 40 ประเมินศักยภาพ (ครั้งที่ 1) และจัดทำแผนพัฒนากิจการวิสาหกิจชุมชน ไม่น้อยกว่าร้อยละ 65 ของเป้าหมาย และส่งรายงานถึงจังหวัดแภายในวันที่ 15 กุมภาพันธ์ 2564 โดยมีเนื้อหาครบถ้วน  คะแนน 60 ประเมินศักยภาพ (ครั้งที่ 1) และจัดทำแผนพัฒนากิจการวิสาหกิจชุมชน ไม่น้อยกว่าร้อยละ 75 ของเป้าหมาย และส่งรายงานถึงจังหวัดภายในวันที่ 15 กุมภาพันธ์ 2564 โดยมีเนื้อหาครบถ้วน  คะแนน 80 ประเมินศักยภาพ (ครั้งที่ 1) และจัดทำแผนพัฒนากิจการวิสาหกิจชุมชน ไม่น้อยกว่าร้อยละ 85 ของเป้าหมาย และส่งรายงานถึงจังหวัดภายในวันที่ 15 กุมภาพันธ์ 2564 โดยมีเนื้อหาครบถ้วน  คะแนน 100 ประเมินศักยภาพ (ครั้งที่ 1) และจัดทำแผนพัฒนากิจการวิสาหกิจชุมชน ไม่น้อยกว่าร้อยละ 95 ของเป้าหมาย และส่งรายงานถึงจังหวัดภายในวันที่ 15 กุมภาพันธ์ 2564 โดยมีเนื้อหาครบถ้วน | 100 |
| 3 | ระดับความสำเร็จของการดำเนินงานอาสาสมัครเกษตรหมู่บ้าน (อกม.) | เป้าหมาย  สำนักงานเกษตรอำเภอดำเนินการปรับปรุงข้อมูลอาสาสมัครเกษตรในระบบ ตามเกณฑ์ ดังนี้  1. มีการปรับปรุงข้อมูลอาสาสมัครเกษตรให้เป็นปัจจุบัน น้อยกว่าหรือเท่ากับ ร้อยละ 60  2. มีการปรับปรุงข้อมูลอาสาสมัครเกษตรให้เป็นปัจจุบัน น้อยกว่าร้อยกว่าร้อยละ 61 - 70  3. มีการปรับปรุงข้อมูลอาสาสมัครเกษตรให้เป็นปัจจุบัน น้อยกว่าร้อยกว่าร้อยละ 71 – 80  4. มีการปรับปรุงข้อมูลอาสาสมัครเกษตรให้เป็นปัจจุบัน น้อยกว่าร้อยกว่าร้อยละ 81 – 90  5. มีการปรับปรุงข้อมูลอาสาสมัครเกษตรให้เป็นปัจจุบัน มากกว่าหรือเท่ากับร้อยละ 91 | 100 |
| 4 | ระดับความสำเร็จของการดำเนินงานโครงการพัฒนาเกษตรกรปราดเปรื่อง (Smart Farmer) | เป้าหมาย  การดำเนินงานตามโครงการพัฒนาเกษตรกรปราดเปรื่อง (Smart Farmer) ตามประเด็น ดังนี้  1. มีการประเมินคุณสมบัติ Smart Farmer และมีการบันทึกข้อมูลในระบบเกษตรกรปราดเปรื่อง (http://www.thaismartfarmer.net) น้อยกว่าหรือเท่ากับร้อยละ 60 ของจำนวนเป้าหมายที่ได้รับการจัดสรร (20 คะแนน)  2. มีการประเมินคุณสมบัติ Smart Farmer และมีการบันทึกข้อมูลในระบบเกษตรกรปราดเปรื่อง (http://www.thaismartfarmer.net) ร้อยละ 61 - 70 ของจำนวนเป้าหมายที่ได้รับการจัดสรร (20 คะแนน)  3. มีการประเมินคุณสมบัติ Smart Farmer และมีการบันทึกข้อมูลในระบบเกษตรกรปราดเปรื่อง (http://www.thaismartfarmer.net) ร้อยละ 71 - 80 ของจำนวนเป้าหมายที่ได้รับการจัดสรร (20 คะแนน)  4. มีการประเมินคุณสมบัติ Smart Farmer และมีการบันทึกข้อมูลในระบบเกษตรกรปราดเปรื่อง (http://www.thaismartfarmer.net) ร้อยละ 81 - 90 ของจำนวนเป้าหมายที่ได้รับการจัดสรร (20 คะแนน)  5. มีการประเมินคุณสมบัติ Smart Farmer และมีการบันทึกข้อมูลในระบบเกษตรกรปราดเปรื่อง (http://www.thaismartfarmer.net) ร้อยละ 91 ขึ้นไป ของจำนวนเป้าหมายที่ได้รับการจัดสรร (20 คะแนน)  \*\*บันทึกข้อมูลในระบบเกษตรกรปราดเปรื่อง (http://www.thaismartfarmer.net) ภายในวันที่ 1 มีนาคม 2564 | 100 |
| 5 | การประกวดสาขาอาชีพดีเด่น ปี 2563 (กลุ่มยุวเกษตรกร สมาชิกกลุ่มยุวเกษตรกร ที่ปรึกษากลุ่มยุวเกษตรกร กลุ่มแม่บ้านเกษตรกร และ Smart Farmer) | พิจารณาตามประเด็น ดังนี้  ประเด็นที่ 1 ผลการประกวดชนะเลิศ จำนวน 30 คะแนน  ประเด็นที่ 2 รองชนะเลิศอันดับ 1 จำนวน 20 คะแนน  ประเด็นที่ 3 รองชนะเลิศอันดับ 2 จำนวน 10 คะแนน  ประเด็นที่ 4 รางวัลชมเชย จำนวน 5 คะแนน | **100**  \*คะแนนที่ได้ตามลำดับของสาขาสรุปเป็นผลการจัดคะแนนเต็ม 100\*\* |
| **รวมคะแนน** | | |  |

**ตัวชี้วัดและเกณฑ์การประเมินผลการปฏิบัติราชการรอบที่ 1 ปีงบประมาณ 2564**

**ภาพรวมสำนักงานเกษตรอำเภอ ฝ่ายบริหารทั่วไป**

|  |  |  |  |
| --- | --- | --- | --- |
| **ลำดับ** | **รายการตัวชี้วัด** | **เกณฑ์การพิจารณา** | **คะแนนเต็ม** |
| 1 | การบริหารงานการเงิน | 1. ร้อยละของความสำเร็จในการใช้จ่ายงบประมาณ ปี พ.ศ. 2564  (ณ 31 ธันวาคม 2563) | 10 |
| 2. ร้อยละของความสำเร็จในการใช้จ่ายงบประมาณ ปี พ.ศ. 2564  (ณ 1 มีนาคม 2564) | 10 |
| 2 | มาตรการลดการใช้พลังงาน(ไฟฟ้า) | การลดการใช้พลังงาน(ไฟฟ้า) | 10 |
| 3 | งานเอกสาร/สารบรรณ | ความถูกต้องของเอกสาร งานสารบรรณ การจัดซื้อจัดจ้าง การเบิกจ่าย มีความถูกต้อง และทันตามกำหนดเวลา | 10 |
| รวมคะแนน | | | 40 |

**มติที่ประชุม รับทราบ**

**4.5.5 งานประกวดบุคลากรทางการเกษตรและสถาบันเกษตรกร**

ตามที่สำนักงานเกษตรจังหวัดแพร่ ได้ให้ทุกอำเภอ ดำเนินการคัดเลือกและจัดส่งเล่มผลงาน การประกวดบุคลากรทางการเกษตรและสถาบันเกษตรกร ประจำปี 2564 บัดนี้ คณะกรรมการพิจารณาผล การประกวดฯ ระดับจังหวัดได้กำหนดเแผนการลงพื้นที่การคัดเลือกเกษตรกร บุคลากรทางการเกษตรและสถาบันเกษตรกรดีเด่นระดับจังหวัด จังหวัดแพร่ ประจำปี 2564 ตามเอกสารที่แจกในที่ประชุม

**มติที่ประชุม รับทราบ**

**4.6 อำเภอเมืองแพร่** นางพนัชกร จันทร์ทวี เกษตรอำเภอหนองม่วงไข่ รักษาการเกษตรอำเภอเมืองแพร่ แจ้งวาระดังนี้

(1) ความก้าวหน้าการต่อทะเบียนวิสาหกิจชุมชน ประจำปี พ.ศ. 2564 ข้อมูล ณ วันที่ 27 มกราคม 2564 ดำเนินการต่อทะเบียนแล้ว 67 กลุ่ม ในส่วนกลุ่มที่เหลือจะได้ดำเนินการทำหนังสือแจ้งเตือนการต่อทะเบียนฯ ต่อไป

(2) โครงการ 1 ตำบล 1 กลุ่มทฤษฎีใหม่ ภายหลังมีการปรับหลักเกณฑ์การเข้าร่วม โครงการฯ ของกระทรวงเกษตรและสหกรณ์ ได้มีการลงพื้นที่ตรวจสอบพื้นที่เข้าร่วมโครงการฯ ของเกษตรกรเพิ่มเติม จำนวน 6 ราย

(3) โครงการพัฒนาธุรกิจบริการดินและปุ๋ยเพื่อชุมชน (One Stop Service) อำเภอเมืองแพร่ ดำเนินการ ณ ศูนย์ดินปุ๋ยชุมชนตำบลวังหงษ์ เป้าหมายในการให้บริการเกษตรกรในพื้นที่ จำนวน 272 ราย

**มติที่ประชุม รับทราบ**

**4.7 อำเภอสูงเม่น** นายศุภมิตร อินต๊ะ เกษตรอำเภอสูงเม่น แจ้งวาระดังนี้

(1) สำนักงานเกษตรอำเภอสูงเม่น ได้ประชาสัมพันธ์การขึ้นทะเบียนปลูกพืชฤดูแล้ง ในขณะนี้มีการปลูกในพื้นที่ชลประทานเต็มพื้นที่และยังมีเกษตรกรบางรายยังคงปลูกข้าวนาปรัง

(2) โครงการ 1 ตำบล 1 กลุ่มทฤษฎีใหม่ ได้ดำเนินการหาผู้รับจ้างเพิ่มเติม จำนวน 1 ราย

**มติที่ประชุม รับทราบ**

**4.8 อำเภอร้องกวาง** นายภูเบศ สิริธราพงศ์ เกษตรอำเภอร้องกวาง แจ้งวาระดังนี้

(1) การแก้ไขปัญหาไฟป่าและหมอกควันในพื้นที่ ได้รับข้อสั่งการจากนายอำเภอร้องกวาง ให้มีการจัดตั้งด่านลงทะเบียนผู้หาของป่า จำนวน 3 จุด ให้ทุกหมู่บ้านตั้งกฎกติกาของแต่ละหมู่บ้าน ถือเป็นวาระ ของชุมชน

(2) โครงการ 1 ตำบล 1 กลุ่มทฤษฎีใหม่ ได้รับสมัครเกษตรกรเพิ่มเติมจากโครงการ 5 ประสาน เกษตรทฤษฎีใหม่ จำนวน 10 ราย

**มติที่ประชุม รับทราบ**

**4.9 อำเภอสอง** นางหนึ่งฤทัย กองนำ เกษตรอำเภอสอง แจ้งวาระดังนี้

(1) สำนักงานเกษตรอำเภอสอง ได้ลงพื้นที่รับสมัครเกษตรกรเข้าร่วมโครงการ 1 ตำบล 1 กลุ่มทฤษฎีใหม่ โดยมีรายชื่อเกษตรกรโครงการ 5 ประสาน เกษตรทฤษฎีใหม่ จำนวน 22 ราย ได้ประสานสถานีพัฒนาที่ดินแพร่และสำนักงานเกษตรและสหกรณ์จังหวัดแพร่ ในการร่วมติดตามและสอบถามความสมัครใจเข้าร่วมโครงการ

(2) ตามที่จังหวัดแพร่ ได้แจ้งจุด hotspots การเผาในพื้นที่การเกษตรของอำเภอสอง จำนวน 2 จุด จากการตรวจสอบพบว่าเป็นแนวเขตพื้นที่ป่าอนุรักษ์

(3) สำนักงานเกษตรอำเภอสอง ขอแจ้งเลื่อนการจัดงานคลินิกเกษตรเคลื่อนที่ ประจำไตรมาสที่ 2ตามคำสั่งและมาตรการงดการจัดกิจกรรมที่มีการรวมกลุ่มคนจำนวนมาก ของจังหวัดแพร่

**มติที่ประชุม รับทราบ**

**4.10 อำเภอลอง** นายสำรวย ปัทม์ธรรม เกษตรอำเภอลอง แจ้งวาระดังนี้

(1) โครงการพัฒนาธุรกิจบริการดินและปุ๋ยเพื่อชุมชน (One Stop Service) ดำเนินการใน ศูนย์ดินปุ๋ยชุมชนตำบลแม่ปาน มีเกษตรกรในพื้นที่ เลือกส่งตัวอย่างดินไปตรวจที่สถานีพัฒนาที่ดินแพร่แทน เนื่องจาก ไม่มีค่าใช้จ่ายในการตรวจวิเคราะห์ดิน ทำให้ไม่มีเกษตรกรตำบลแม่ปานมาใช้บริการวิเคราะห์ดินของศูนย์ฯ ตามแนวทางโครงการฯ สำนักงานเกษตรอำเภอลองจึงได้ปรับเปลี่ยนแผนให้ศูนย์ฯ ไปรับตรวจวิเคราะห์ดินเกษตรกรในพื้นที่แปลงใหญ่ตำบลต้าผามอกแทน โดยรายได้ที่เกิดขึ้นที่ได้นำเข้าเป็นกองทุนของศูนย์ดินปุ๋ยชุมชนตำบลแม่ปาน

**มติที่ประชุม รับทราบ**

**4.11 อำเภอเด่นชัย** นายสำรง สายสุยะ เกษตรอำเภอเด่นชัย แจ้งวาระดังนี้

(1) โครงการลดไฟป่าหมอกควัน ดำเนินการในพื้นที่หมู่ที่ 4 ตำบลห้วยไร่ มีกิจกรรมส่งเสริม การปลูกไผ่และหวาย จำนวน 30 ราย

(2) โครงการหยุดเผาในพื้นที่เกษตร ดำเนินการในพื้นที่ตำบลไทรย้อย เกษตรกรจำนวน 60 ราย

(3) โครงการพัฒนาธุรกิจบริการดินและปุ๋ยเพื่อชุมชน (One Stop Service) ดำเนินการในศูนย์ดินปุ๋ยชุมชนตำบลแม่จั๊วะ มีเกษตรกรเข้ารับการอบรม จำนวน 20 ราย

(4) พื้นที่ตำบลไทรย้อยได้รับแจ้งปัญหาหัวมันสำปะหลังเน่า ทำให้ผลผลิตลดลง ได้แจ้งให้เกษตรกรดำเนินการขุดท่อนพันธุ์ตัวอย่างไปตรวจวิเคราะห์ที่ศูนย์ส่งเสริมเทคโนโลยีการอารักขาพืช จังหวัดเชียงใหม่

(5) เรื่องร้องเรียน โครงการ 9101 ตามรอบเท้าพ่อฯ พื้นที่อำเภอเด่นชัย ผู้ร้องเรียนต้องการ ให้มีการปลดผู้ใหญ่บ้านในพื้นที่ที่ดำเนินโครงการฯ จึงทำให้เรื่องร้องเรียนยังไม่ยุติ

**มติที่ประชุม รับทราบ**

**4.12 อำเภอวังชิ้น** นายธเนศพล วงศ์เจริญ เกษตรอำเภอวังชิ้น แจ้งวาระดังนี้

1) ความก้าวหน้าการปรับปรุงสำนักงานอัจฉริยะ (Smart Office) ขณะนี้อยู่ระหว่างรื้อฝ้าเพดานอาคารสำนักงานและวางระบบไฟใหม่ พร้อมกำลังดำเนินการปรับปรุงโกดังเก็บของที่โดนน้ำท่วมในช่วงที่ผ่านมา

2) การดำเนินการรับต่อทะเบียนวิสาหกิจชุมชน ดำเนินการเรียบร้อยแล้ว จำนวน 51 กลุ่ม ข้อมูล ณ วันที่ 27 มกราคม 2564

3) การตรวจสอบพื้นที่จุด hotspots ในพื้นที่การเกษตร จำนวน 1 จุด บ้านป่าม่วง ตำบลแม่พุง จากการตรวจสอบพบว่าเป็นที่สวนป่าแม่สรอย (ป่าอนุรักษ์) ขนาดพื้นที่ประมาณ 2 ไร่ มีความคลาดเคลื่อนจากจุดเผาและจุดดาวเทียมที่ระบุว่าเป็นพื้นที่การเกษตร ประมาณ 200 เมตร

4) สำนักงานเกษตรอำเภอวังชิ้น ได้จัดตั้งหมู่บ้านต้นแบบการหยุดเผาในพื้นที่หมู่ที่ 10 ตำบล นาพูน

5) โครงการอาสาสมัครเกษตรหมู่บ้าน (อกม.) ได้ดำเนินการแล้ว โดยบูรณาการร่วมกับกิจกรรมอื่น มีการอบรมอาสาสมัครเกษตรกรแล้ว จำนวน 77 ราย

**มติที่ประชุม รับทราบ**

**4.13 อำเภอหนองม่วงไข่** นางสุเมธา คาระโก นักวิชาการส่งเสริมการเกษตรชำนาญการพิเศษ รักษาการเกษตรอำเภอหนองม่วงไข่ แจ้งวาระดังนี้

(1) ความก้าวหน้าการปรับปรุงสำนักงานอัจฉริยะ (Smart Office) ผู้รับจ้างได้ส่งมอบงานและคณะกรรมการตรวจรับ ได้ดำเนินการตรวจรับงานเรียบร้อยแล้ว

**มติที่ประชุม รับทราบ**

**ระเบียบวาระที่ 5 วาระเพื่อพิจารณา**

**5.1 แผนปฏิบัติงานสำนักงานเกษตรจังหวัดแพร่ ประจำเดือนกุมภาพันธ์ 2564**

**มติที่ประชุม เห็นชอบแผนปฏิบัติงานฯ**

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

**6.1 ผลการเลือกตั้งคณะกรรมการดำเนินงานสหกรณ์ออมทรัพย์ฯ ชุดที่ 51/52**

(1) ตำแหน่งประธานคณะกรรมการดำเนินงานสหกรณ์ออมทรัพย์ฯ ชุดที่ 51/52 ผู้ได้รับเลือก ได้แก่ นายสำราญ สาราบรรณ์ สังกัด สำนักปลัดกระทรวงเกษตรและสหกรณ์

(2) ตำแหน่งคณะกรรมการดำเนินงานสหกรณ์ออมทรัพย์ฯ ชุดที่ 51/52 จำนวน 7 ราย ผู้ได้รับเลือก ได้แก่

- นายดนัย ชื่นอารมณ์ สังกัด กองการเจ้าหน้าที่

- นายไพรัช หวังดี สังกัด ข้าราชการบำนาญ

- นายประสงค์ ประไพตระกูล สังกัด ข้าราชการบำนาญ

- นางอัญชลี สุวจิตตานนท์ สังกัด กองแผนงาน

- นายอภิสิทธิ์ ลือพักตร์ สังกัด สำนักงานเลขานุการกรม

- นายอาชว์ชัยชาญ เลี้ยงประยูร สังกัด สำนักงานเลขานุการกรม

- ว่าที่ร้อยตรีสมสวย ปัญญาสิทธิ์ สังกัด ข้าราชการบำนาญ

(3) สหกรณ์ออมทรัพย์กรมส่งเสริมการเกษตร กำหนดการประชุมสมัยสามัญฯ ประจำปี พ.ศ. 2564 ในวันที่ 6 กุมภาพันธ์ 2564 ผ่านระบบวิดีทัศน์ทางไกล (Video Conference)

**มติที่ประชุม รับทราบ**

**6.2 สหกรณ์ออมทรัพย์กรมส่งเสริมการเกษตรแจ้งประชาสัมพันธ์ปรับลดอัตราดอกเบี้ย** มีผลตั้งแต่ วันที่ 1 กุมภาพันธ์ 2564 เป็นต้นไป



**มติที่ประชุม รับทราบ**

**ระเบียบวาระที่ 7 วาระอื่นๆ**

1) เกษตรจังหวัดแพร่ ขอความร่วมมือหัวหน้ากลุ่ม หัวหน้าฝ่าย เกษตรอำเภอ แจ้งให้ข้าราชการ พนักงานราชการและลูกจ้าง ในสังกัดสำนักงานเกษตรจังหวัดแพร่และสำนักงานเกษตรอำเภอทุกอำเภอ ให้สวมใส่ชุดผ้าไทย สัปดาห์ละ 2 วัน ในวันอังคารและวันศุกร์ ตามนโยบายของผู้ว่าราชการจังหวัดแพร่

**มติที่ประชุม รับทราบ**

ลงชื่อ ตุลย์ แก่นหอม ผู้จดบันทึกการประชุม

(นายตุลย์ แก่นหอม)

ตำแหน่ง นักวิชาการส่งเสริมการเกษตรชำนาญการ

**แผนการปฏิบัติงานตามระบบส่งเสริมการเกษตร T&V System ประจำเดือน กุมภาพันธ์ 2564**

**สำนักงานเกษตรจังหวัดแพร่**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **วัน**  **เดือน/ปี** | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | | | | | **สถานที่** | **หมายเหตุ** |
| **กพก.** | **กสผ.** | **กยศ.** | **กอพ.** | **ฝบร.** |
| 1 กุมภาพันธ์ 64 |  |  |  |  |  |  |  |  | จันทร์ |
| 2 กุมภาพันธ์ 64 |  |  |  |  |  |  |  |  | อังคาร |
| 3 กุมภาพันธ์ 64 | (1) ส่งมอบวัสดุฯ โครงการเกษตรเพื่ออาหารกลางวัน  (2) ประกวดเกษตรกร (ทำสวน ทำไร่ ไร่นาสวนผสม) | งานกรมส่งเสริมการเกษตร  งานกรมส่งเสริมการเกษตร | / | / |  |  |  | ต.สะเอียบ อ.สอง  อ.เด่นชัย อ.ร้องกวาง  อ.หนองม่วงไข่ | พุธ |
| 4 กุมภาพันธ์ 64 | นิเทศงาน ทีมที่ 1 (อ.ลอง) และทีมที่ 3 (อ.สูงเม่น) | T&V system | / |  | / |  |  | อ.ลอง อ.สูงเม่น | พฤหัส |
| 5 กุมภาพันธ์ 64 | (1) นิเทศงาน ทีมที่ 2 (อ.เมืองแพร่) และทีมที่ 4 (อ.ร้องกวาง)  (2) ประกวดสถาบันเกษตรกร+SF | T&V system  งานกรมส่งเสริมการเกษตร | / | / |  | / |  | อ.เมืองแพร่ อ.ร้องกวาง  อ.วังชิ้น อ.ลอง | ศุกร์ |
| 8 กุมภาพันธ์ 64 |  |  |  |  |  |  |  |  | จันทร์ |
| 9 กุมภาพันธ์ 64 | ประกวดเกษตรกร (ทำสวน ทำไร่ ไร่นาสวนผสม) | งานกรมส่งเสริมการเกษตร |  | / |  |  |  | อ.สอง | อังคาร |
| 10 กุมภาพันธ์ 64 | (1) ประชุมชี้แจงกิจกรรมพัฒนาและเพิ่มศักยภาพกาแฟฯ  (2) ประชุมคณะกรรมการแม่บ้านเกษตรกร ระดับจังหวัด | งานกลุ่มจังหวัด OSM2  งานกรมส่งเสริมการเกษตร | / | / |  |  |  | รร.แพร่นครา  สนง.กจ.แพร่ | พุธ |
| 11 กุมภาพันธ์ 64 | (1) ประชุมคณะกรรมการวิสาหกิจชุมชนระดับจังหวัด ครั้งที่ 1  (2) กิจกรรม ตรวจหาสารตกค้างในผลผลิตฯ  (3) ประกวดเกษตรกร (ทำสวน ทำไร่ ไร่นาสวนผสม) | งานกรมส่งเสริมการเกษตร  งานกรมส่งเสริมการเกษตร  งานกรมส่งเสริมการเกษตร | / | / |  | / |  | ศาลากลาง จ.แพร่  ต.แม่ยางฮ่อ อ.ร้องกวาง  อ.ลอง | พฤหัส |
| 15 กุมภาพันธ์ 64 | (1) ประชุมเครือข่ายวิสาหกิจชุมชนระดับอำเภอ  (2) ประกวดเกษตรกร (ทำสวน ทำไร่ ไร่นาสวนผสม)  (3) ประกวดสถาบันเกษตรกร+SF | งานกรมส่งเสริมการเกษตร  งานกรมส่งเสริมการเกษตร  งานกรมส่งเสริมการเกษตร | /  / | / |  |  |  | สนง.กจ.แพร่  อ.วังชิ้น  อ.หนองม่วงไข่ | จันทร์ |
| 16 กุมภาพันธ์ 64 | (1) หน่วยบริการจังหวัดเคลื่อนที่ฯ  (2) อบรมการตลาดออนไลน์  (3) อบรมแปรรูปสินค้าเกษตรสู่อุตสาหกรรม | งานจังหวัดแพร่  งานกลุ่มจังหวัด OSM2  งานกลุ่มจังหวัด OSM2 | / |  | /  / |  |  | ต.สะเอียบ อ.สอง  รร.แพร่นครา  รร.แพร่นครา | อังคาร |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **วัน**  **เดือน/ปี** | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | | | | | **สถานที่** | **หมายเหตุ** |
| **กพก.** | **กสผ.** | **กยศ.** | **กอพ.** | **ฝบร.** |
| 17 กุมภาพันธ์ 64 | (1) อบรมการตลาดออนไลน์  (2) อบรมแปรรูปสินค้าเกษตรสู่อุตสาหกรรม  (3) อบรมโครงการส่งเสริมอาชีพการเกษตรตามอัตลักษณ์ฯ  (4) ประชุมเครือข่าย ศจช./ศดปช. ระดับจังหวัด ครั้งที่ 1  (5) ประกวดสถาบันเกษตรกร+SF | งานกลุ่มจังหวัด OSM2  งานกลุ่มจังหวัด OSM2  งานกรมส่งเสริมการเกษตร  งานกรมส่งเสริมการเกษตร  งานกรมส่งเสริมการเกษตร | /  / | / | / | / |  | รร.แพร่นครา  รร.แพร่นครา  อ.ลอง  สนง.กจ.แพร่  อ.เด่นชัย | พุธ |
| 18 กุมภาพันธ์ 64 | (1) อบรมการตลาดออนไลน์  (2) ประกวดสถาบันเกษตรกร+SF | งานกลุ่มจังหวัด OSM2  งานกรมส่งเสริมการเกษตร | / |  | / |  |  | รร.แพร่นครา  อ.ลอง อ.สูงเม่น | พฤหัส |
| 19 กุมภาพันธ์ 64 | (1) ประชุมเจ้าหน้าที่สำนักงานเกษตรจังหวัด (PM) มค. 64  (2) ประกวดสถาบันเกษตรกร+SF | T&V system  งานกรมส่งเสริมการเกษตร | /  / | / | / | / | / | สนง.กจ.แพร่  อ.เมืองแพร่ อ.สอง | ศุกร์ |
| 22 กุมภาพันธ์ 64 | (1) เวทีจัดกระบวนการเรียนรู้ Agri map 2564  (2) ประกวดสถาบันเกษตรกร+SF | งานกรมส่งเสริมการเกษตร  งานกรมส่งเสริมการเกษตร | / |  | / |  |  | สนง.กจ.แพร่  อ.วังชิ้น อ.ลอง  อ.เมืองแพร่ | จันทร์ |
| 23 กุมภาพันธ์ 64 | (1) เวทีจัดกระบวนการเรียนรู้ Agri map 2564  (2) อบรมพัฒนาและเพิ่มศักยภาพการผลิตกาแฟฯ | งานกรมส่งเสริมการเกษตร  งานกลุ่มจังหวัด OSM2 |  | / | / |  |  | สนง.กจ.แพร่  อ.เด่นชัย | อังคาร |
| 24 กุมภาพันธ์ 64 | (1) เวทีแลกเปลี่ยนเรียนรู้ YSF ครั้งที่ 2  (2) จัดกระบวนการเรียนรู้การใช้สารเคมีอย่างถูกต้อง ครั้งที่ 3 | งานกรมส่งเสริมการเกษตร  งานกรมส่งเสริมการเกษตร | / |  |  | / |  | อ.เมืองแพร่  ต.แม่ยางฮ่อ อ.ร้องกวาง | พุธ |
| 25 กุมภาพันธ์ 64 | (1) ประชุมเกษตรอำเภอ (MM) ประจำเดือน ม.ค.64  (2) เวทีแลกเปลี่ยนเรียนรู้ YSF ครั้งที่ 2 | T&V system  งานกรมส่งเสริมการเกษตร | /  / | / | / | / | / | สนง.กจ.แพร่  อ.เมืองแพร่ | พฤหัส |

**หมายเหตุ**

1. วันหยุดราชการประจำเดือนกุมภาพันธ์ 2564 จำนวน 2 วัน

(1) วันศุกร์ ที่ 12 กุมภาพันธ์ 2564 วันตรุษจีน (วันหยุดพิเศษตามมติ ครม.)

(2) วันศุกร์ ที่ 26 กุมภาพันธ์ 2564 วันมาฆบูชา

2. แผนการปฏิบัติงานอาจมีการเปลี่ยนแปลง/ยกเลิก ได้ตามสถานการณ์และมาตรการป้องกันโรคระบาดไข้หวัดสายพันธ์ใหม่ (COVID-19) เชิงพื้นที่

ลงชื่อ............................................................ผู้เสนอแผนฯ

(น.ส.นงเยาว์ แก้ววิเศษ)

ตำแหน่ง รก.หัวหน้ากลุ่มยุทธศาสตร์และสารสนเทศ

วันที่............เดือน มกราคม พ.ศ.2564

ลงชื่อ............................................................ผู้อนุมัติ

(นายประภาส สานอูป) ตำแหน่ง เกษตรจังหวัดแพร่

วันที่............เดือน มกราคม พ.ศ.2564